b'\n_START_ARTICLE_\nMiran Pavlin\n_START_SECTION_\nKlupska karijera\n_START_PARAGRAPH_\nPavlin je u svojoj nogometnoj karijeri najvi\xc5\xa1e igrao za ljubljansku Olimpiju a u inozemstvu za njema\xc4\x8dke i ciparske klubove dok je dvije godine bio \xc4\x8dlan Porta. Nakon toga je 2009. prihvatio ponudu FC Kopra da preuzme dvostruku ulogu igra\xc4\x8da i sportskog direktora. U svojoj debitantskoj sezoni za novi klub, osvojio je slovensko prvenstvo. Uo\xc4\x8di nove sezone, Pavlin je s klubom izgubio od zagreba\xc4\x8dkog Dinama u kvalifkacijama za Ligu prvaka s visokih 5:1. Odmah nakon tog poraza igra\xc4\x8d je donio odluku od igra\xc4\x8dkom umirovljenju.\n_START_SECTION_\nReprezentativna karijera\n_START_PARAGRAPH_\nKao slovenski reprezentativac, Pavlin je u deset godina odigrao 63 utakmice za nacionalnu reprezentaciju te je s njome nastupio na EURU 2000. i Svjetskom prvenstvu 2002. Svoju posljednju utakmicu za Sloveniju odigrao je 28. travnja 2004. protiv \xc5\xa0vicarske.'